ming030890/wiki-yue-high-quality huggingface dataset:
楊詩曼

楊詩曼（印尼文：Agnez Mo，1986年7月1號—）係一位印尼嘅華裔流行歌手，舞蹈兼演員，歌手同制片人。佢嘅出咗嘅第一鉼專輯就係「..And The Story Goes」。

個人
楊詩曼喺一間姓楊嘅印尼華人家庭入面出世。佢老頭係一個網球手、而佢阿媽係一個羽毛球手。而佢嘅哥哥就係佢嘅經理人。不過佢嘅架勢係喺細路女嗰陣，尤其係唱歌嗰方面，都幾犀利下。到咗1992年，佢就加入咗娛樂界，就喺佢6歲生日嗰陣就搞咗第一個個人專輯（印尼嘅細路歌版專輯）出嚟喇。之後佢重出咗3鉼專輯。喺1999年，佢加入咗舞台劇嘅範圍入面，甚至喺2002年嗰陣都攞埋獎。

出道
2003年10月8號，佢出版咗第一個個人嘅專輯——「..And The Story Goes」，就喺第一鉼帶出版無耐，喺印尼國內就攞咗35000張銷售量喇。而之後發售嘅第二鉼個人專輯重攞埋超過300000張嘅銷售量。。
東海大學

東海大學係中華民國一間私立大學，本部喺臺灣臺中市，1955年創校。
東海島經濟開發試驗區

東海島經濟開發試驗區係中國廣東湛江一區，面積492平方公里，人口20萬。
東海商業中心

東海商業中心（East Ocean Centre）係香港一座商業建築物，嚮九龍尖沙咀東，近大富豪夜總會。
東海商業中心樓下係商場，樓上係寫字樓，同附近嘅港晶中心、新文華中心、幸福中心差唔多高，外牆係玻璃幕牆設計。

事件
東海商業中心地下匯豐銀行嘅櫃員機喺2010年4月22號發現俾人整過嘢嚟偷嘢，銀行客戶加埋唔見咗幾十萬港紙。
東海堂

東海堂高級麵包西餅專門店（英文：Arome Bakery），簡稱東海堂，係香港一間賣麵包同西餅嘅連鎖店，1985年成立，主攻中高檔市場。主要負責人之一係于文瑛，據講佢擁有東海堂約四分之一股份，佢阿爸于鏡波係「香港建設」（前稱熊谷組）嘅創辦人，兩父女都係東海堂董事。東海堂近年積極喺香港同中國大陸擴展市場，目前喺香港擁有大約80幾間分店。喺2008年3月被美心集團收購，原設有嘅積分計劃於年底終止同會員折扣亦直到會籍到期日止，而家總部位於鰂魚涌太古坊常盛大廈。
東海旅客鐵道

東海旅客鐵道（日文：東海旅客鉄道／とうかいりょかくてつどう Tōkai Ryokaku Tetsudō），簡稱JR東海，係日本7間JR旅客鐵路公司之一。JR東海營運幾條繁忙嘅路線，包括熱海同米原之間嘅東海道本線，以及連接東京同新大阪嘅東海道新幹線。
歐豬五國

歐豬五國（英文：PIIGS）又叫黑豬五國、甘豬五國、笨豬五國或五小豬國，係國際債券分析員、學者同埋國際財經界媒體對歐洲五個較弱嘅經濟體系嘅貶稱。

歷史
呢個名最早由美國《新聞周刊》嘅專欄作家Juliane Von Reppert-Bismarck喺2008年7月7號發行嘅雜誌上刊登嘅文章《點解豬飛唔起》（Why Pigs Can't Fly）使用，本來淨係指南歐四國：葡萄牙（Portugal）、意大利（Italy）、希臘（Greece）、西班牙（Spain）呢四個國家組成嘅非正式經濟體。由於呢四個國家文化傳統、地理位置比較接近，而且最近幾年經濟增長停滯不前，失業率高，又有財赤，而四個國家嘅字頭又啱啱好可以砌成一個"PIGS"字，所以好多人將佢哋擺埋一齊講。後來連愛爾蘭（Ireland）嘅經濟都開始出問題，同樣面對財政赤字，所以佢哋將愛爾蘭歸埋入去，令歐豬四國變成歐豬五國（PIIGS）。

變種
PIIGGS歐豬六國
除咗黑豬五國之外，亦有人連英國（Great Britain）都擠埋入去，叫佢哋做歐豬六國（PIIGGS）；但同其他幾個國家唔同嘅係，縱使英國同其他五國遭遇金融危機，但整體嚟講，英國嘅銀行體系都好過其餘五個國家。另外，英國雖然曾經係歐盟嘅一份子，但由於英國無取消英鎊加入歐元區，所以相比其他黑豬五國，英國嘅財政暫時重未發生咩嘢大麻煩。
另一方面，最近匈牙利政府亦都語出驚人咁話，自身財政同希臘一樣面臨重大危機，引發全球股市恐慌。但係財經專家話，將匈牙利講到好似希臘咁樣發生嚴重金融危機有尐過火，除咗係因為匈牙利重未加入歐元區之外，匈牙利本身嘅財政狀況其實係好過晒歐豬五國嘅。不過為咗避免危機發生，國際貨幣組織已經派人去匈牙利進行調查。
歐里庇得斯

歐里庇得斯（Εὐριπίδης，前480年—前406年）係古希臘詩人，擅長寫悲劇，同索福克勒斯、埃斯庫羅斯齊名。
歐胡島

歐胡島（Oʻahu）係夏威夷群島第三大島，有1,545平方公里咁大。佢係夏威夷最多人住嘅島，人口100萬。夏威夷州首府檀香山喺個島東南面。
歐遊全細界

《歐遊全細界》（Le Petit Paradis）係香港電視娛樂製作嘅遊埠節目，2016年5月18號開始逢禮拜三到四22:30-23:00喺ViuTV播，主持係蔡雪瑩、陳子豐。節目安排兩位主持遊唔同歐洲小國，一個可以有好多錢「富遊」，另一個就得好少錢「貧遊」。
歐薄荷

歐薄荷（Mentha longifolia），又叫馬薄荷，係唇形科薄荷屬嘅一種植物，原產自歐洲。
歐詠芝

歐詠芝（1989年2月9號—）係香港退役壁球員同差婆。
佢2004年開始做職業運動員，直到2020年3月中旬，決定結束職業運動員生涯為止。10月佢接受訪問話自己喺3月份已經決定做差人。
板齒鼠

板齒鼠（Bandicota indica）係一種大型嘅老鼠。分佈中國、台灣、印度、斯里蘭卡，以及一啲東南亞地區例如泰國、越南等地。
枇峴郡

枇峴郡（韓文：피현군／枇峴郡 Phihyŏn gun */?）係朝鮮民主主義人民共和國平安北道一郡。
板門店休戰區

板門店休戰區，正式名共同警備區域（韓文：공동경비구역、英文：Joint Security Area），係一個喺三八線嘅位，係南韓同北韓之間嘅主要談判位置，長期有南北韓嘅軍人守住。一直到1991年，北韓同聯合國亦會定期喺度做軍事談判。依家，當地主要都係成爲咗遊客區。
自從喺1953年成立以嚟，板門店休戰區曾經舉辦過唔少嘅談判同活動，其中第一次係喺韓戰之後，兩邊都互相還返對方嘅戰俘。喺2018年，南北韓正式同意喺共同警備區域剷走所有武器，包括任何地雷。從此之後，喺當地駐守嘅35位軍人都冇任何武器。喺2018年11月6號，聯合國宣佈，會將所有看守區域嘅責任，交俾南韓同北韓做哂。
板鰓亞綱

板鰓亞綱（Elasmobranchii）係軟骨魚綱下嘅亞綱，主要包括鯊魚同魔鬼魚。
板間房

板間房或間板房係用木板喺建築物入面間出嚟嘅空間，係一種房。

初時
間板房舊時嚮香港好興，因為原來嘅舊唐樓又長又闊又高，二房東即係俗稱包租婆，為咗分租畀三房客。平靚正就出現間板，不過講呎價就唔平。

私隱
間板房冇磚頭石屎牆咁硬凈，傾計傾大聲啲都畀隔離嗰伙住客聽到。重有隔離房度牆有人用螺絲批鑽窿裝人換衫。

門
間板房多數係一房一戶，每個房門出口用花布簾，或者推軌搪門，因為怕阻冷巷人哋出入。

租
2009年4月到6月做嘅租金調查發現，平均每平方呎由2007年嘅23.9緡港元，加到2009年嘅32.9，最高每平方呎租金係90緡，重貴過豪宅。
板障

板障，屋宇內部配置，屋內間開嘅板，多數用來間房。
英文稱為partition。
維基同享有多媒體嘅嘢：Partition furniture
板野友美

板野友美（粵拼：baan2 je5 jau5 mei5，1991年7月3號—）係日本嘅一個女演員。佢2021年1月閃婚細佢6年嘅棒球員高橋奎二。

拍過嘅作品一覽
呢個表唔完整，歡迎加料。
板門店

板門店（韓文：판문점）係一座喺三八線之內嘅城市，最出名係做簽《朝鮮停戰協定》嘅位置。
「板門店」通常都係用嚟代表共同警備區域（粵語通稱「板門店休戰區」），即係南北韓用嚟做談判嘅地方。雖然板門店大部分嘅裝修其實都已經所剩無幾，但係因爲北韓將簽協定嗰棟建築變咗做「北韓和平博物館」，所以就仍然見得到。
板谷由夏

呢篇文或者呢段要 翻譯（或者由 ja:板谷由夏加料）。 請譯佢。
而家譯咗50%%，上次編輯：2024年3月23號 13:46。(翻譯指引)
板谷由夏（いたや ゆか、1975年6月22號—）係日本嘅模特兒同演員，所屬事務所係Amuse。佢響福岡縣北九州市八幡西區出世，九州國際大學附屬高等學校、福岡女學院大學短期大學部畢業。身高係170厘米，血型係O型。

來頭
1994年開始喺時裝雑誌『PeeWee』做專屬模特兒。當初響福岡嘅地區電視台做野。
響NHK教育電視台做咗兩年『意大利語会話』嘅主持，被映画監督大谷健太郎發掘，喺影畫『avec mon mari』第一次演出就得到『第21回橫濱映画祭』最優秀新人賞。
演出電影包括『パーフェクトラブ!』、『よい子の味方～新米保育士物語～』、『光の雨』、『ドッジGoGo!』同『Tokyo.sora』。喺2005年主演嘅影畫『欲望』度第一次做裸露鏡頭。
2007年2月22號同形象設計師男友結婚。
2007年3月開始響雜誌『日経EW』做封面女郎。

電視劇
天使が消えた街（2000年4月～6月）
明日があるさ（2001年4月～6月）
ナースマン（2002年1月～3月）
よい子の味方～新米保育士物語～(2003年1月～3月)
あした天気になあれ。
anego（2005年4月～6月）
ドラマ・コンプレックス『銭華』-　三原佑里
CAとお呼びっ!（2006年7月～9月）
ハケンの品格（2007年1月～3月）-　黒岩匡子
ホタルノヒカリ（2007年7月～9月）-　山田早智子
温泉へ行こう! (テレビドラマ)|温泉へ行こう!5(2004年)
恋する日曜日|恋する日曜日セカンドシリーズ 第3・4話「すばらしい日々」（2005年4月17～24號）-　主演: 神田佳代子　
学校の怪談
パーフェクトラブ!（1999年7月～9月）-　富永彩　
神様のいたずら（2000年10月～12月）-　北沢柊　
太陽は沈まない
ファイティングガール（2001年7月～9月）
世にも奇妙な物語「採用試験」、「迷路」
劇団演技者
スカイハイ
相棒
こころ (朝ドラ)
次郎長背負い富士
マチベン
福岡発地域ドラマ『飛ばまし、今』
枇杷

枇杷（粵拼：pei4 paa4），生菓一種，樹一種。菓又叫琵琶果（pei4 paa4 gwo2），雲浮嗰邊嗌蘆橘（lou4 gwat1）。生物而言，佢歸入薔薇科枇杷屬，係常綠喬木，拉丁學名Eriobotrya japonica。喺亞洲東南邊地區先至可以搵到佢。
英文叫loquat，蘆橘嘅對譯。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
枇杷葉重係一種中藥，佢有清熱，降氣同化痰的功用。不過枇杷同佢其它有關嘅植物一樣，佢啲核同新葉都有小小毒性響度，如果生食嘅話，佢會釋放啲氰化物出嚟，但佢啲味比較苦，所以一般嚟講，唔會食死人。
毒重石

毒重石（英文：Witherite）係一種含鋇碳酸鹽礦物，化學式係BaCO3，屬於霰石族。 毒重石以斜方晶系結晶，幾乎總係孿晶。 礦物無色、乳白色、灰色、淡黃色、綠色、淡褐色。比重係4.3，對於半透明礦物嚟講好高。 佢喺長波同短波紫外光底下發出淡藍色螢光，喺短波紫外光底下發出磷光。
毒重石喺低溫熱液環境底下形成。 佢通常同螢石、天青石、方鉛礦、重晶石、方解石同霰石有關。毒重石係以威廉·威靈嘅名嚟命名，佢係一位英國醫生同埋博物學家，佢喺1784年發表咗佢對呢種新礦物嘅研究，並證明咗重晶石同新礦物係兩種唔同嘅礦物。
毒霧

毒霧。
毒霧（haze）係煙霞嘅一種，係由固體粒子形成嘅空氣污染，畀人吸咗可能會引起呼吸系統疾病、心血管系統疾病噉。毒霧嘅危害同吸煙差唔多。
毒藤女

毒藤女（英文：Poison Ivy）有譯「植物女」、「毒藥」，真名帕梅拉·莉蓮·愛絲莉博士（Dr. Pamela Lillian Isley），係一個虛構人物，係一位DC漫畫嘅超級罪犯兼蝙蝠俠頭號死敵之一。由Robert Kanigher同埋Sheldon Moldoff創造，佢首次出現係蝙蝠俠（漫畫）第#181期（1966年6月）。
毒藤女設定成世界上最強大嘅極端生態恐怖主義者。佢精通植物學同環境科學。佢用響植物入邊提煉嘅毒素同埋意識控制嚟做犯法嘅嘢，目的係為咗保護自然環境。佢嘅助手Harley Quinn係佢請返嚟嘅同佢一齊作案嘅，可能係佢唯一嘅人類朋友。佢係蝙蝠俠嘅死對頭之一，佢嘅功力近乎超級。
毒蘋果

最出名嘅毒蘋果來自故事白雪公主；喺家陣流行嗰啲版本，白雪公主俾後母啗食落咗毒嘅蘋果，之後好耐都昏迷不醒。
毒蠅鵝膏菌

毒蠅鵝膏菌（Amanita muscaria），又叫毒蠅傘，係鵝膏菌屬一品種，亦係常見嘅毒菇。
毒行俠

《毒行俠》（The Mule）係一部2018年美國犯罪電影，由奇連伊士活做導演、監製同埋做主演，改編Sam Dolnick嘅《紐約時報》文章《The Sinaloa Cartel's 90-Year-Old Drug Mule》。除咗奇連伊士活做主演外，重有畢列谷巴、羅蘭士費斯賓、米高班納、Dianne Wiest、Andy García。
毒裁者

《毒裁者》（Sicario）係一部2015年嘅美國犯罪驚悚電影，由丹尼斯維爾諾夫執導。主演係艾美莉賓特、Benicio del Toro、佐斯布連、Victor Garber。
毒蛇嚇機

《毒蛇嚇機》（英文：Snakes on a Plane），係2006年美國電影，由森姆積遜、茱莉安娜瑪告莉絲主演，戴維埃利斯執導。
松下美由紀

松下美由紀 ，係日本嘅一個女藝人同埋配音員。
松井清隆

松井清隆（1961年1月4號—）係日本足球員，司職守門員，曾經喺1984～1988年間爲日本足球代表隊出場15次。
松井菜櫻子

松井菜櫻子（日文：松井 菜桜子 / まつい なおこMatsui Naoko，1961年4月4號—）係日本女配音員兼旁白，北海道函館市人。
代表作有名偵探柯南嘅鈴木園子同埋死亡筆記嘅南空直美。
松丸貞一

松丸貞一（1909年2月28號—1997年1月6號）係大日本帝國足球員，司職中場，曾經喺1934年間爲日本足球代表隊出場3次，重參加過1934年遠東運動會。
松井寬

松井寬（粵拼：cung4 zeng2 fun1；日文：まつい ひろし；1967年3月20號—），係日本音樂家。

經歷
佢喺高中畢業後就做PARCO音樂出版公司旗下嘅作曲家。
松井惠理子

松井惠理子 ，係日本嘅一個女藝人同埋配音員。
松井謙彌

松井謙彌（1985年9月10號—）係日本足球員，司職守門員，效力秋田藍閃電。
松下裕樹

松下裕樹（1981年12月7號—）係日本足球員，司職中場，效力群馬草津溫泉。
松井五郎

松井五郎（1957年12月11號—），係日本填詞人。
松井大輔

松井大輔（1981年5月11號—）係日本足球員，司職中場，日本足球代表隊前成員。

日本足球代表隊
松井大輔喺2003年到2011年間爲日本隊出場31次，入咗1球。佢代表日本參加過2010年FIFA世界盃。
林苑 (重慶)

林苑（Gia Lin，1982年3月7號—）係中華人民共和國女歌手同女演員，重慶出世，重慶藝術學院畢業，畀曾志偉發掘加入娛樂圈，簽約環球唱片。喺電影《江湖（中文：江湖 (電影)）》同余文樂有一場激情床上戲。2006年畀雜誌《壹本便利》偷拍到同香港歌手側田同曾志偉共處一室，並被發現垃圾入面有多個用過嘅安全套，有「兩王一后」之嫌。
林苗·加厘華

林苗·加厘華（英文：Lemuel Gulliver），又或者叫林苗·格列佛，係奇幻小說《格列佛遊記》嘅主角。
林若寧

林若寧（（粵拼：Lam4 Joek6 Ning4；英文：Riley Pong），原名龐健章，係香港填詞人，2001年入行，師承林夕。佢老婆係做過香港商業電台主持嘅張詠妍。
林芷煖

林芷煖（英文：Calista Lam，1995年4月1號—），係香港傷殘羽毛球手，10歲患上骨癌，最後左手手臂換咗金屬骨後醫得返，2018年到2019年係香港傷殘羽毛球代表隊，參與SU5級女子單打賽事。
比利基斯度

比利基斯度（英文：Billy Crystal，1948年3月14號—）係個美國演員、劇作家、電影監製同導演。
比利康諾利

比利康諾利（Billy Connolly，1942年11月24號—）係蘇格蘭男演員，出名作品包括電影《勇敢傳說之幻險森林》。
比利時國徽

比利時國徽有兩個版本，分別係較大版本同較細版本。

較大版本
比利時國徽（較大版本）
較大版本嘅比利時國徽入面，有一對獅子嘅圖樣。呢對獅子被稱為「比利時獅」（拉丁文：Leo Belgicus），係比利時嘅國家象徵。喺國徽嘅中央係一面盾牌，上面畫咗傳統嘅獅子圖樣。另外，喺國徽中，有一件象徵君主國體嘅紅色上衣。而喺盾牌下面就寫住比利時嘅國家格言：「團結就係力量」（法文：L'union fait la force，荷蘭文：Eendracht maakt macht）。喺呢件紅色上衣嘅最頂，有一頂皇冠。而國徽中每一隻獅子都攞住一支比利時國旗。喺國徽嘅最頂就有比利時而家國土9個省嘅象徵旗幟（但其實有10個省）。
呢個版本嘅國徽係喺1837年5月17號開始用。

較細版本
比利時國徽（較細版本）
呢個版本嘅國徽由比利時聯邦政府使用。其中包含一面黑色嘅盾牌，上面畫有一隻黃色嘅獅子，手攞住「布拉班特嘅武器」（the weapon of Brabant），戴住一頂皇冠。喺盾牌嘅下方係一面勳章，喺勳章嘅綴帶上寫住比利時嘅國家格言「團結就是力量」。而盾牌嘅後方就有兩支交叉嘅權杖，一支嘅頂係一隻手，另一支嘅頂就係一隻獅子。
比利亞羅夫萊多

比利亞羅夫萊多（西班牙文：Villarrobledo）係西班牙卡斯提亞-拉曼查一座城，住3萬人。
比利卜方頓

比利卜方頓（英文：Billy Bob Thornton，1955年8月4號—）係一個美國嘅男演員、電影導演、電影演員、編劇、音樂家、歌手、配音員、電視演員、詞曲作家、製片人，佢喺1986年出道。
比利懷特

比利懷特（Billy Wilder，1906年6月22號—2002年3月27號）係20世紀美國導演，出名作品包括電影《醉鄉遺恨》、《桃色公寓》。
比利時全氟辛烷磺酸污染案

比利時全氟辛烷磺酸污染案，比利時一污染案，亦屬醜聞。3M公司工廠，一九七六年到二〇〇二年間，排出全氟辛烷磺酸，污染空氣、泥土同河流，以致好大地方受污染。水流入到荷蘭，當地魚驗到好高濃度，兼且水至終會流入北海。工廠就近地方，人體血中含量，高過歐盟安全標準過百倍。全氟辛烷磺酸，大自然唔會分解，殘留泥土生物之間，對動物有害，歸入永久污染物，好難搞一隻嘢。至終要公司善後，包括挖走大量表土。或有刑事檢控。公司或要大額賠償畀各方。當地鷄蛋亦唔食得。
雖然工廠已唔生產全氟辛烷磺酸過十年，但同系種種含氟表面活性劑，仍有危害之嫌，當局勒令工廠停產。然而停產影響廣泛，影響唔少工業生產，包括晶片業。
件事一早就有人知，比利時政府中有人知，然而要到二〇二一年六月，因起要起環城公路，改動方案，隧道要經過間廠附近，驗到土驗受污染，官方難以冚住而爆咗出來。條路一直好多人反對，搞咗好多年都未成，污染醜聞引起公眾嘩然。
梅亞·里菲科

梅亞·里菲科（Maia Reficco，2000年7月14號—）係美國女演員同歌手。
梅內和磨

梅內和磨（1991年6月21號—）係日本足球員，司職前鋒，效力盛岡仙鶴。
梅

梅花（粵拼：mui4 faa1；學名：Prunus mume）；簡稱梅（mui4 / mui2）；係薔薇科李屬嘅一樖落葉喬木，喺中國內地嘅長江以南地區都可以見到佢，其中喺江蘇、安徽、湖北、湖南同四川嘅比較多。

形態
呢樖植物一般有4—5米到，最高可以生到10米。佢嘅樹葉好似闊嘅橢圓形，而且尾係長又尖噉。葉柄度有兩嚿凸咗出嚟嘅腺體。而花嘅方面，佢會開粉紅、白、紅或墨紅色嘅花，而花係出咗樹葉之後先至有。佢分開咗單層同多層嘅品種，大多數單層嘅梅花係可以結果，不過佢嘅果雖然可以食得，但係佢嘅味超酸。而大多數多層嘅梅花係好少結果，佢主要係成日畀人睇。

用途
梅花有好多用途。佢既可以用嚟做園林嘅觀景植物，同時重可以用嚟做風景樹。另外，佢嘅果可以用嚟做食品同藥都得。有啲果梅經過加工之後，整成話梅、青梅、漬梅、酸梅、梅膏、陳皮梅鄧，甚至可以整成糖、梅酒同梅醋、酸梅湯都得。而佢嘅花可以提取香精。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
梅嘅葉、花、梗、根、果同籽都可以做藥，佢有以下呢啲功效：

文化
中國文化入面，梅係冬季嘅代表花，有堅毅嘅精神。梅亦同蘭、竹、菊並稱「四君子」。

中華民國國旗
内文：中華民國同中華民國國旗
梅亦係中華民國國花。喺孫中山推翻咗清朝，之後搞咗中華民國嗰陣就用咗五色國旗嚟代表各個民族嘅團結，重用咗梅花呢五個花瓣嚟象徵五色徵。就係噉，梅花成日俾人話係中華民族嘅象徵。

詩詞
梅花喺歷代中國文學入面，成日都俾詩人同詞人寫嘅嘢。
陸游——《卜算子·詠梅》：
驛外斷橋邊，寂寞開無主。已是黃昏獨自愁，更着風和雨。
無意苦爭春，一任群芳妒。零落成泥碾作塵，只有香如故。
王安石——《梅花》
牆角數枝梅，凌寒獨自開。
遙知不是雪，為有暗香來。
喬吉——《水仙子·尋梅》
冬前冬後幾村莊，溪北溪南兩里霜，樹頭樹底孤山上。冷風來何處香？忽逢縞袂綃裳。酒醒寒驚夢，笛淒春斷腸。淡月昏黃。
斷際禪師——《宛陵錄》
塵勞迥脫事非常，緊把繩頭做一場；
不經一番寒徹骨，爭得梅花撲鼻香。
王冕——《墨梅》之一
我家洗硯池邊樹，朵朵花開淡墨痕。
不要人誇好顏色，衹留清氣滿乾坤。
吾家洗硯池頭樹，個個花開淡墨痕。
不要人誇好顏好，只流清氣滿乾坤。
王冕——《白梅》
冰雪林中著此身，不同桃李混芳塵。
忽然一夜清香發，散作乾坤万里香。

家紋
梅紋係梅花圖案化之後嘅日本家紋。喺奈良時代開始就猛咁用，由於菅原道真鍾意梅花先至用咗嚟搞天滿宮嘅神紋。而圖案方面，分別有「梅」、「梅鉢」、「捻じ梅」、「実梅鉢」等。大概分成「匂い梅」、「向う梅」等寫實圖案嘅梅花紋同「梅鉢」等簡潔嘅圖案整成。
梅・梅花梅・梅花 梅鉢梅鉢 加賀梅鉢加賀梅鉢 星梅鉢星梅鉢 裏梅裏梅 八重裏梅八重裏梅 梅鶴梅鶴

花名歌謠
喺中國內地嘅古詩文化入面，曾經有首同花名歌謠有關嘅詩係形容12個月出嘅比較靚嘅嗰啲植物。其中入面講嘅「正月梅花吐芬芳」就係佢。

廣州地名
喺廣州嘅東山嗰頭有個嗌「梅花村」嘅地名，就係聽話之前嗰時係一片鄉下地區，嗰時種咗好多梅花先至將個村改成噉嘅名。

啤牌
睇埋：啤牌
喺啤牌嘅4隻花色入面，其中有一隻花色叫「梅花」。

類
按生長狀態嚟分：野生梅、家梅；
按用途嚟分：食用梅、觀賞梅；
按譜系嚟分：真梅系、杏梅系；
按枝幹嘅形態特徵嚟分：直枝梅、垂枝梅、幹梅同龍游梅等。
梅井大輝

梅井大輝（1989年10月5號—）係日本足球員，司職後衞，效力SC相模原。
梅光達

梅光達（1850年—1903年7月；英文：Mei Quong Tart）係廣東省新寧縣（今台山市）端芬人，19世紀雪梨嘅華僑實業家、社會活動家。
梅列

梅列係中國福建三明一區，面積352平方公里，人口13萬。2021年2月被併入三元區。
極速快感：玩命山道

極速快感：玩命山道（英文：Need for Speed: Carbon），係由藝電開發嘅競速遊戲，2006年推出。
極速快感：新全民公敵

極速快感：新全民公敵（英文：Need for Speed: Most Wanted），係由藝電開發嘅競速遊戲，2012年推出。
極速快感：生存競速

極速快感：生存競速（英文：Need for Speed Rivals），係由藝電開發嘅競速遊戲，2013年推出。
極速快感：極限邊緣

極速快感：極限邊緣（英文：Need for Speed Payback），係由藝電同埋NEXON開發嘅競速遊戲，2017年推出。
極速快感：熱焰

極速快感：熱焰（英文：Need for Speed Heat），係由藝電開發嘅競速遊戲，2019年推出。
極速快感：職業街頭

極速快感：職業街頭（英文：Need for Speed: ProStreet），係由藝電開發嘅競速遊戲，2007年推出。
極速快感：臥底風雲

極速快感：臥底風雲（英文：Need for Speed: Undercover），係由藝電開發嘅競速遊戲，2008年推出。
極速快感：桀驁不馴

極速快感：桀驁不馴（英文：Need for Speed Unbound），係由藝電開發嘅競速遊戲，2022年推出。
極速快感：熱力追緝2

極速快感：熱力追緝2（英文：Need for Speed: Hot Pursuit 2），係由藝電開發嘅競速遊戲，2002年推出。
極速快感：硝基

極速快感：硝基（英文：Need for Speed: Nitro），係由藝電開發嘅競速遊戲，2009年推出。
樂高賽車

樂高賽車（英文：Lego Racers），係由樂高媒體開發嘅競速遊戲，1999年推出。
模特兒

模特兒又叫模特、摩度、模特，係「model」嘅英粵音譯借詞，係一行職業，利用自己個身體外貌幫手展示藝術、時尚產品、廣告等。華人女星王菲有首廣東歌講《香奈兒》嘅，即係模特兒。
模糊限制語

模糊限制語（粵拼：mou4 wu4 haan6 zai3 jyu5，英文：hedge）係語言學嘅概念，指用嚟表示含糊、機率、慎重、不明確嘅用字。依個概念最早喺1972年提出，係其中一種婉轉嘅方式，喺平時生活同論文寫作裡面都會用。用模糊限制語又叫採取保守立場（英文：hedging），係一種語言技巧。
模糊限制語通常係形容詞或者副詞，不過都有可能係子句。

例子
要提下，可能有啲無咁重要嘅因素。
我唔係專家，不過你或者可以試下重啟你部機。
我所知道嘅衹係，吸煙對你身體唔好。
我聽講佢哋結咗婚。
順便問句，你鍾唔鍾意部車？
模達灣

模達灣（英文：Mo Tat Wan）係香港南丫島嘅一個海灣，亦係模達北面一個海灘。模達灣岸邊有同名嘅村，南便山上面有模達新村同模達舊村。來回香港仔同索罟灣嘅客船會經呢個灣。
座標:  北緯22°12′28.76″東經114°08′42.87″
模範疇

喺代數入面，固定一個環，上嘅左模範疇係一個範疇，物件係所有上嘅左模，態射就係所有模態射。
模進

模進（英文：sequence）係樂理上嘅一個概念。一段模進係指一段樂想或者旋律以高啲或者低啲嘅音高重複。例如係以下呢段嘢噉，將一段模進以唔同音高出咗兩次：
樸迪莫倫斯體育會

樸迪莫倫斯體育會（葡文：Portimonense Sporting Clube）係葡萄牙樸迪莫嘅足球隊，1914年成立，踢緊葡萄牙超級足球聯賽。
樹元織江

樹元織江 ，係日本嘅一個女藝人同埋配音員。
樸迪莫

樸迪莫（葡文：Portimão）係葡萄牙阿爾加維法魯區嘅城鎮，人口5.6萬。
樹上開花

樹上開花係三十六計入面嘅第29個計策，歸類入並戰計，內容係要虛張聲勢嚟欺騙敵方。
樹仔

樹仔（粵拼：syu6 zai2，キー坊）係出現喺《多啦A夢》入面嘅虛構人物。
樹大招風

《樹大招風》（英文：Trivisa），係2016年上畫嘅港產片，由任賢齊、林家棟、陳小春主演參考葉繼歡、季炳雄、張子強嘅「三大賊王」角色，杜琪峰、游乃海監製，並由許學文、歐文傑、黃偉傑執導。
為藝術而藝術

為藝術而藝術（英文：art for art's sake），係 19 世紀早期法國唯美主義運動口號嘅粵文翻譯。呢套主張講嘅係認為，藝術有內在價值，唔係淨係為咗教導道義或者賣錢等作用而存在。
為食家族

《為食家族》（Yummy Family）係香港電視娛樂製作嘅真人騷節目，由陳俞希同梁業主持，由米露迪、葉佩男、葉思男、霍俊邦做各參賽家族嘅管家，2022年4月4號到4月22號逢禮拜一到五 22:30－23:00播。節目公開招募咗幾個由老中青三代組成嘅家庭去玩飲食遊戲。
為食神探

《為食神探》（英文：Inspector Gourmet），係香港無綫電視製作嘅時裝電視劇，由馬國明、岑麗香、阮兆祥同黃翠如領銜主演，監製梁材遠。呢套劇用已經飲食同查案做主題。
烈士陵園站

烈士陵園站 (廣州)：廣州地鐵1號綫嘅車站，1999年6月28號開通。
烈士陵園站 (石家莊)：石家莊地鐵1號綫嘅車站，2017年6月26號開通。
為食一條街

《為食一條街》（英文：Eat this Way）係香港電視廣播有限公司製作嘅飲食節目，全節目共19集，由林澄光、高海寧、陳敏之主持，喺2010年11月15號到12月10號逢禮拜一到五晚22:30-23:00喺翡翠台、高清翡翠台播出，同喺myTV提供限時節目重溫。

節目調動
2010年11月19號：由於播映特備節目《萬千星輝賀台慶》，呢個節目暫停播映一次。
為食台

為食台（英文：Food）係香港無綫電視旗下一條飲食資訊頻道。

節目
本頻道涵蓋中、西、日、韓、東南亞美食，主要重播過去喺翡翠台、J2播放過嘅自製節目，都會播放外購飲食節目。
烈士紀念日

烈士紀念日（粵拼：lit6 si6 gei3 nim6 jat6）係紀念本土國家英雄嘅法定紀念日。唔同國家都有唔同嘅烈士紀念日。
死囚

死囚，全名死刑囚犯，又叫死刑犯，係指經已畀司法機關宣判死刑但未被處決嘅犯人。佢哋都會喺監獄度等受刑，短就等幾個禮拜，長嘅可以等幾年。
死對頭

死對頭（archenemy）係指一個角色最大嘅敵人。
死屍死時四十四

《死屍死時四十四》（粵拼：sei2 si1 sei2 si4 sei3 sap6 sei3；英文：Over My Dead Body），係2023年港產片，由毛舜筠、黃又南、余香凝、楊偉倫、鄭中基、呂爵安、劉江、黃文慧、胡麗英、柳應廷、陳漢娜主演，何爵天執導。故仔講一間屋門口突然出現一條屍，嗰家人唔想影響樓價，諗住處理咗條屍。套戲兩位主要演員鄭中基、呂爵安都係有參演另一套戲《闔家辣》，而另外兩位主要演員毛舜筠、柳應廷都係有參演另一套戲《阿媽有咗第二個》。電影2022年中開拍，安排喺2023年復活節左近上畫。
死海

死海（希伯來文：יָם הַ‏‏מֶ‏ּ‏לַ‏ח‎，Yām Ha-Melaḥ，解「鹽海」；阿拉伯文：البَحْر المَيّت‎，al-Baḥr l-Mayyit，解「死海」）係個鹹水湖，喺以色列、西岸地區同約旦之間。佢嘅水面喺海平面下底420米，佢嘅岸邊係地球乾地裏頭最低嘅地方。水嘅鹹度係世界之最，有三成幾。好多動物都因為頂唔順呢度水咁鹹而住唔落去。死海喺約旦裂谷，啲水主要由約旦河流入嚟。
死海鹹度係接近普通海嘅9倍，基本上無咩生物可以喺嗰度生存，所以先叫呢個海做死海。但係呢一個海又唔係完全無生物，因為有啲細菌可以喺嗰度生存。
死海其中一樣特別嘅地方係人可以唔使任何技術都可以浮喺水上面，因為啲水好鹹，重過食水。

氣候
死海全年大部分時候天氣都係晴朗，氣候乾燥。全年平均雨量多年嚟都少過50毫米，夏季平均氣溫大約喺32至39°C之間，冬季平均氣溫大約喺20至23°C之間。由於氣壓高，當地嘅含氧量亦較高。由於水嘅比熱容大過陸地，水體對周邊地區氣溫起咗調節作用。喺冬天，水上氣溫傾向高過陸地氣溫，夏天就啱啱好相反。
死因無可疑

《死因無可疑》（英文：Declared Legally Dead）係2020年上畫嘅港產片，由黃秋生、林嘉欣、陳家樂、湯怡、廖啟智、歐陽偉豪、歐錦棠、馮素波、鄧建明主演，袁劍偉執導。套戲環繞一單懷疑係詐取保險金嘅兇案。
死海古卷

死海古卷（英文：Dead Sea Scrolls，又叫死海經卷、死海書卷、死海文書），係目前最古老嘅希伯來聖經抄本（舊約）。
死因有可疑

《死因有可疑》（英文：Case Unclosed）係香港電視廣播有限公司嘅遊戲節目，參與者包括方力申、張秀文、游嘉欣、郭子豪、劉佩玥、何廣沛、周柏豪、鄭融。節目玩家需要喺模擬罪案現場入面搵線索破解謎團估真兇。節目喺2021年6月14號到6月18號香港時間禮拜一到五晚22:30－23:15喺翡翠台播。
呢個節目喺2021年5月底製作，並喺6月頭高調宣傳，對撼ViuTV喺相近時段（22:30－23:00）播映同類真人騷遊戲節目《嫌疑事件簿》。
死因裁判法庭

死因裁判法庭（英文：The Coroner's Court，簡稱死因庭）係香港一個特別法庭，負責為一啲死亡個案展開研訊，確定死因同意外情況。根據死因裁判官條例，共有20類死亡個案需要向死因裁判官報告。唔係所有呈報嘅死亡個案都需要進行研訊，只有某啲情況需要。當有死亡個案需要向死因裁判官報告，屍體將會送去醫院或公眾殮房，並由病理學家展開處理驗屍等程序。

處理個案
當有死者嘅親人或律政司認為死者嘅死因有可疑，就可以向死因裁判法庭要求裁判，以決定死者嘅死因。此外，當死者嘅死因唔清晰嘅時候，亦會由死因裁判法庭裁決死者嘅死因。另外，一啲受到政府看管嘅人士喺香港政府看管期間死亡，香港政府需要對大眾交代，所以死因裁判法庭亦要為死者嘅死因作出裁決。
裁判官會引導陪審員各種可以選擇嘅裁決。死因裁判法庭嘅權限只在於決定死者嘅死因，如果死者喺幾時喺邊度以邊種種方式死亡，而同決定死因無關嘅內容，例如：嫌兇嘅行兇動機、法律責任或醫療失誤等，都唔包括喺死因裁判法庭嘅結論當中。

死亡事實證明書
死因裁判官可以簽發死亡事實證明書，作為死亡事實嘅臨時文件。死亡事實證明書可以用喺以下情況：例如要將屍體運去另一國家安葬，特別係嗰個國家要求提交官方文件，證明死者並唔係死於傳染性疾病。
死氣喉

死氣喉係車嘅設備，將引擎產生嘅廢氣排走，而死氣喉同佢相關嘅配件可以統稱做排氣系統。
死星

死星（英文：Death Star）係《星戰》故仔當中能夠一炮破壞成粒行星嘅巨型太空站。係由星球大戰中嘅銀銀河帝國所起嘅,係星戰第四部,曙光再現，死星被反抗軍打爆咗死星嘅弱點而爆炸，令反抗軍攞到勝利
洪江管理區

洪江管理區係中國湖南懷化一個縣級管理區，總面積115平方公里，人口7.9萬。
洪洞大槐樹移民

（洞讀同）係明初政府將山西人強制移民到華北（河南、山東、安徽、河北）嘅移民潮。據《明實錄》，強制移民持續約50年（洪武六年到永樂十五年），合計有18次，其中洪武年間10次，永樂年間8次，遷出人口過百萬。清末時移民後裔遍佈全國，佢哋啲後裔嘅族譜都記低呢段歷史；今日華北人都認山西洪洞大槐樹做祖地，話「問我祖先來何處，山西洪洞大槐樹，問我祖地在何方，山西洪洞老鸛窩」。

中原蕭條
六百幾年前嘅元末明初，華北地方曾經荒無人煙，首先元末時河南、安徽、山東一帶黃河水災、旱災、蝗災、瘟疫多多，之後係元末戰亂，死咗好多人，甚至「禾不入土人相食」。之後明初有靖難之變，中原地方又係死得人多。至今華北有民間傳說，話明朝開國大將胡大海後生時喺河南乞食，畀當地人侮辱，懷恨在心，功成名就之後就想去河南復仇，朱元璋淨批準佢殺「一箭之地」，點知佢一箭射咗去隻雁嘅尾，隻雁一飛千里，胡大海一路向北殺到河南山東無曬人。呢個傳說就反映嗰時中原地方嘅動亂、蕭條。

山西密人
山西情況唔同其他華北地方，山西有太行山、呂梁山呢啲天險保護，同時有察汗帖木兒、擴廓帖木兒父子據守一方嘅政權，中原嘅天災、戰亂幾乎未波及到呢度，於是有好多外省難民走難呢度，於是山西係當時中國人口最密集嘅地方之一，據《明實錄》，洪武十四年，河北河南兩地各1800萬人，山西有4000幾萬，比河北河南人口總和多出30萬。

強制移民
朱元璋開大明後，爲咗恢復中原，落令將山西人強制移民到中原地方。呢場移民後世嗌做「洪洞大槐樹移民」，其實唔係將洪洞縣啲人全部搬趄，而係洪洞縣做集結、中轉嘅樞紐。洪洞位於晉南平原，農業發達，兼且喺交通要道，自古就設驛站。
當時洪洞縣有間廣濟寺，隔離有樖好大嘅漢代古槐，南北走向嘅驛道就穿過呢樖大槐樹嘅樹蔭。強制移民時，官府喺廣濟寺設辦公點，將移民集中喺樖樹下面，編排好，發外遷證、水腳。唐人重鄉情，啲移民上路之後好唔捨得，於是呢樖大槐樹成為佢哋對鄉下嘅集體記憶。

中原復甦
中原地方復興，發展到今日，河南、山東係中國人口大省，同廣東一樣，人口過億。同時亦都改變咗人口分佈，使山西無咁多人，人口分佈合理咗。

山西文化傳播
山西嘅風俗、語言外傳。風俗上比如寒食節由山西傳到山東、安徽，呢個節係山西人爲咗紀念晉國名臣介子推而設，呢個節要食凍嘢、蒸麪燕。
此外山西嘅語言都外傳，雖然今日河南、河北、山東唔係晉語區，不過當地啲話有啲用詞同山西話相近。

族群形成、認同
洪洞大移民之後，喺華北形成兩支民系：冀魯民系、中原民系，呢兩個族群分別講冀魯官話同中原官話，雖然佢哋有自己嘅族群認同，唔會話自己就係山西人，不過佢哋都追認洪洞槐樹做佢哋嘅祖地，每年洪洞地方都有移民後裔去祭祖。
此後移民後裔繼續擴散，比如闖關東之後形成嘅東北民系，以及華北籍臺灣外省人，佢哋亦都認大槐樹爲祖地。

傳說
解手嘅古仔：因為啲人實在唔想強制移民，於是唔少人想走佬，結果啲官兵反綁移民隻手，監佢哋上路，佢哋長時間反綁住，膊頭痹曬，後來行路時歡喜孭埋隻手來行，佢哋啲子孫有樣學樣噉行路。路上肯定有三急，有需要時就嗌監卒「解開隻手」去方便，久而久之就有「解手」呢個詞。
腳趾仔嘅古仔：華北有俗話「誰是古槐遷來人，脫履小趾驗甲形」，就話當年爲咗識別移民、防止走鷄，就用斧頭劈啲人隻腳趾仔成兩塊，傷口好返後留笪𤶸（音：naa1），遺傳畀後人，於是話有隻腳趾仔嘅腳甲分兩塊嘅就係大槐樹移民後裔。查實傷痕唔會遺傳，至於有啲人腳甲仔分兩嚿，祇可講明佢哋基因上有啲共同處，而唔係話係移民後裔。
洪永城

洪永城（Tony Hung，1983年12月6號—）係香港藝人，做過Now寬頻電視同香港有線電視遊埠節目主持，依家係無綫電視藝員。佢喺香港出世，祖籍廣東潮州，2005年加入香港有線電視，2008年過檔Now寬頻電視，2012年再過檔無綫電視，除咗主持節目更有機會拍電視劇。
洪永城以前同無綫藝員唐詩詠拍過拖。老婆係模特兒兼長跑教練梁諾妍（Inez Leong），佢哋喺2021年結婚。

演出
呢個表唔完整，歡迎加料。

碎料
洪永城係愛狗之人，曾經喺2019年領養一隻13歲嘅大牧羊犬（雖然係男仔，但就叫做Coco），佢喺2021年離世。之後，佢同老婆梁諾妍再領養咗一隻金毛尋回犬。
洪洞

洪洞係中國山西臨汾一個縣，總面積1494平方公里，人口73萬。
洪水橋

洪水橋（粵拼：hung4 seoi2 kiu4；英文：Hung Shui Kiu）喺香港新界西部，介乎屏山同屯門藍地之間，喺屯門區同元朗區交界之上。青山公路都路經洪水橋。輕鐵經過都經洪水橋，有洪水橋站。
香港政府屬意發展洪水橋新市鎮，又叫洪水橋新發展區。洪水橋地域將大為拓展。

史
1920年代嘅地圖，見唔到有洪水橋個地名。最近嘅村係佢西便嘅田心圍，同南便嘅鍾屋村。有河由鍾屋村過青山公路流去石埗，向北流向屏山西便嘅澤地出海。
1949年經已有報導洪水橋，當時歸響屏山之下。1967年地圖，有洪水橋地名標喺青山公路同丹桂村路交界。而洪水橋大街當時只係叫大街。嗰時洪水橋主要係田，大街同青山公路交界以西有屋。
今日洪水橋嘅核心喺青山公路同洪水橋大街交界以西，田廈路以東。

行政
洪水橋一帶，地方行政來講，喺元朗區同屯門區邊界上便。界由西便近足球場伸入田廈路，由田廈路南入到青山公路，青山公路北行到和平新村里，屈入和平新村里河邊，以河為界。界北係元朗區，界南係屯門區。
區議會來講，和平新村歸入屯門區屯門鄉郊分區。洪水橋核心入元朗區廈村分區，而河東就入屏山南區。
洪水橋站

洪水橋站（粵拼：hung4 seoi2 kiu4 zaam6；英文：Hung Shui Kiu Stop）係港鐵輕鐵車站，代號380，屬單程車票第4收費區（上行方向係首個單程車票第4收費區嘅車站）。個站服務洪水橋同埋周邊地區居民。
洪江

洪江係中國湖南懷化一個縣級市，總面積2279平方公里，人口50萬。
江義雄

江義雄，國立中正大學法學院榮譽教授，中國國民黨籍嘉義市政治人物，曾經做過立法委員、國大代表，法律學者。 江義雄退休後，喺中正大學法學院仍有開設法研所嘅「行政法專題研究」課程。
江華瑤族自治縣

江華係中國湖南永州一個瑤族自治縣，總面積3248平方公里，人口52.1萬。
江美儀

江美儀（英文：Elena Kong，1971年9月20號—）係香港無綫電視部頭合約女藝員，亦曾喺香港電台第二台節目《瘋show快活人》做過嘉賓主持。早年曾經係亞洲電視藝人，亦曾經同紅夢文化簽約，亦有參與電影及電台節目。佢前夫係藝人吳君如個細佬吳君祥。
江美儀出道時主要拍電視廣告，亦曾經擔演劉德華嘅音樂歌曲演出，簽約亞洲電視後則主要拍攝電視劇及擔任節目主持，不時亦會客串電影演出，例如喺《忘不了》中飾演張柏芝嘅家姐。另外，江美儀一直都參與港台電視部制作嘅電視節目，早前曾經出演《女人多自在》，2009年就喺《非常平等任務》演出。
2009年江美儀簽約無綫電視接拍佢嘅首套電視劇《五味人生》，2010年先後播出佢參演嘅多套電視劇，當中以《女人最痛》嘅洪珊瑚（Angela Auntie）演譯入型入格嘅角色，表現出色，備受觀眾好評，人氣急升，憑該劇榮獲提名《2010年萬千星輝頒獎典禮》“最佳女配角”並進入最後五強。
其他喺無綫電視電視劇劇集嘅角色，其餘演技亦都受人肯定，於《萬千星輝頒獎典禮2011》憑《潛行狙擊》獲提名「最佳女配角」，《九江十二坊》提名「最佳女主角」。雖然喺萬千星輝頒獎典禮2011中入唔到最佳女配角5強，但係從頒獎典禮坐第一排（競逐、提名女主角嘅都係坐第一排）睇出，江美儀已經屬於女主角。唔使得到女配角獎直接晉級為女主角亦係一件好事，亦再一次證明江美儀實力非凡。

事件
江美儀曾經被指喺2021年大埔比華利山騙案入面，被黎偉業呃咗好多錢，但江美儀否認。
江芷銦

江芷銦（英文：Constance Kong，2007年4月18號—），係香港童星，憑參演2020年ViuTV劇集《好人好姐》飾演劉美君角色嘅孫女而出名。
江蕾

江蕾（粵拼：gong1 leoi4；1952年—；本名江瑩亮），係臺灣女歌手。

經歷
1972年，江蕾係中視節目《星光夜語》主持人之一。1976年，江蕾加入歌林唱片，二年內灌錄咗六張唱片。
江蕙

江蕙（英文：Jody Chiang，1961年9月1號—），本名江淑惠，係臺灣女歌手，主要唱臺語歌，1971年出道。
田中哲也

田中哲也（1971年7月27號—）係日本足球員，司職中場，效力過新日鉄八幡，廣島三箭，神戶勝利船，及鳥棲砂岩。
田中大文

田中大文 ，係日本嘅一個男配音員。

配音作品一覽
呢個表唔完整，歡迎加料。
田中和樹

田中和樹（2000年1月13號—）係日本足球員，司職前鋒，效力FC東京。
田中千惠美

田中千惠美 ，係日本嘅一個女藝人同埋配音員。
田中俊也

田中俊也（1984年11月12號—）係日本足球員，司職前鋒，效力過廣島三箭，愛媛FC，及金澤薩維根。
田中信孝

田中信孝（1971年6月10號—）係日本足球員，司職後衞，效力過柏太陽神，及仙台七夕。
田中優毅

田中優毅（1991年3月27號—）係日本足球員，司職後衞，效力過北九州向日葵。
江柏儒

江柏儒，民進黨側翼粉專脫北者冰狼管理者，PTT前政治黑特版版主。

事件
喺2020年美國總統大選前夕，佢曾經揚言「川普落選就吃屎」，但結果賴帳被網友嘲諷。
喺2020年8月，時代力量內部出現分裂，佢曾經影射時代力量台中市議員吳佩芸外流黨內錄音檔，結果被吳狀告妨害名譽，最後台北地方法院日前依散布文字誹謗罪判處江男拘役50天。
2023年，佢亦曾經因為公開發言搞錯台北88會館案同埋台南學甲88槍擊案，而引發議論。
江欣怡

江欣怡，台灣時代力量政治人物，2022年曾經代表時代力量參與基隆市第五選舉區議員選舉，但未能當選。
江欣燕

江欣燕（Elvina Kong，1967年7月6號—）係香港無綫電視演員同歌手。佢因為參加由無綫電視舉辦嘅新秀歌唱大賽而俾華星唱片睇中，入娛樂圈。初期佢喺無綫主持音樂同青少年節目，之後加入歡樂今宵，而家多數主持遊戲節目同埋拍劇。佢個妹江欣慈（前藝名江希文）亦係歌星。
江榮暉

江榮暉（原名江明輝，英文：Kong Wing Fai，1967年10月2號—）係香港電視劇演員，第十四期無綫電視藝員訓練班畢業，1987年加入無綫電視。而家係無綫電視基本藝人合約男藝員，亦係香港明星足球隊成員。
江樹林

江樹林，香港親中派政治人，香港再出發大聯盟發起人之一。
江東區 (首爾)

江東區（粵拼：gong1 dung1 keoi1；韓文：江東區(Gangdonggu)）係韓國首爾特別市東南部嘅一個區。北面同廣津區、京畿道九里市隔住漢江，東面係京畿道河南市，西面係松坡區、江南區。區名來自於佢位於漢江之東。
而關於「江東」呢個地名重有一種講法，話係同漢江地區嘅山丘有關，條江嘅西部係峨嵯山，江嘅東面係一字山及其他山丘，呢啲山將當地分咗東西兩部。亦有講係京畿道廣州、利川嘅人去首爾嘅途中要經過東西兩處山區，西面嘅係峨嵯山，東面嘅係堂山齋、千戶洞嘅北望址丘、高德山（高志峯）、一字山。
江森浩子

江森浩子，係日本嘅一個女藝人同埋配音員。
男爵宮站

男爵宮站（英文：Barons Court tube station）係英國倫敦地下鐵區域綫同皮卡迪利綫嘅車站，屬第2收費區，喺大倫敦漢默史密斯-富咸區。
男神廚房

《男神廚房》（英文：Oppa's Cuisine）係香港無綫電視嘅烹飪遊戲節目，由鄭裕玲、王菀之、何廣沛主持，由2021年11月1號到11月24號逢禮拜一到三22:30到23:15喺翡翠台播。節目概念嚟自《美女廚房》，而呢個節目每輪由三位男藝人同埋一位男素人鬥廚藝。節目入面有陳聖瑜、關楓馨、葉靖儀、周百恩、葉衍佑、宋懿芳做助手。
男科

男科（英語：Andrology）係一門醫學專科，集中喺男性專有疾病以及男性生殖系統嘅研究，同婦科相對應。
男人嘅身體，尤其係啲男性生殖器就係男科要研究嘅目標
男親女愛

《男親女愛》（英文：War of the Genders），係香港無綫電視翡翠台時裝處境喜劇，喺2000年2月21號至7月7號期間首播，共100集，由鄭裕玲同埋黃子華領銜主演，並由原子鏸、鄧健泓、苑瓊丹、胡楓、陳彥行、蕭亮、蔣志光、阮小儀同埋楚原聯合主演，監製徐正康。
呢套劇創下非黃金時段最高收視，平均35點、最高50點嘅收視紀錄。呢個紀錄同後來2005年《大長今》、2008年《溏心風暴之家好月圓》同埋2009年《宮心計》持平。 2000年劇集播完後曾推出舞台劇，係無綫少數接住有推出舞台劇嘅電視劇（另一套為《真情》）。 2004年，喺同樣由徐正康執導嘅電視劇《棟篤神探》入面，除了黃子華、蔣志光同埋胡楓等主要演員外，亦有唔少喺呢套劇參演過嘅演員參演該電視劇。
男韓即地獄?!

《男韓即地獄?!》（Men Inferno in Korea）係香港MakerVille製作嘅遊埠節目，由王智德、王雍泰同羅允芝做主持，2023年11月13號到12月1號逢禮拜一到五 22:30 - 23:00喺香港電視娛樂ViuTV播。節目主持會遊覽南韓，推翻「男人去韓國慘過落地獄」嘅講法。
男神訓練營

《男神訓練營》（英文：Mr Mcdreamy ）係套2016年拍好嘅中港合拍電影，由鄭愷、徐冬冬、張雨綺領銜主演，方力申、陳國坤、金剛、高海寧、胡然、張秀文、田蕾希主演，林子聰執導，王晶、王雅琳監製。套戲集合網絡文化同埋黑社會追殺驚險同搞笑橋段。
套戲喺2019年4月用咗《最佳男友進化論》個名喺中國大陸上畫，但未有安排喺香港上畫。

故仔大綱
太子爺韓韓（鄭愷飾）畀老竇抨走咗，決定去搞「男神訓練營」嘅生意，收咗四位徒弟想將佢哋變成男神，過程惹嚟唔少搞笑嘢。
男聲學院

《男聲學院》（粵拼：naam4 sing1 hok6 jyun2；簡化字：男声学院），2013年6月30號開始喺湖南衛視播出嘅綜合節目，由湖南衛視同天娛傳媒一齊整。

特別節目
該節目開播將先播「特別節目」，即「2013年快樂男聲選拔」。

節目
2013年6月29號、6月30號，該節目將播「2013快樂男聲長沙唱區」、「2013快樂男聲廣州唱區」10強；7月4號至7月8號播「2013快樂男聲西安唱區、2013快樂男聲成都唱區、2013快樂男聲杭州唱區、2013快樂男聲北京唱區」10強。

評委
節目請嘅評委係：謝霆鋒、陳坤、黃綺珊、彭佳慧。
男生愛的學府

《男生愛的學府》係套法國嘅劇情片電影，喺2004年上畫。
呢套戲嘅主角有Alice Taglioni，Jocelyn Quivrin。片長110 分鐘。
男配角心聲

《男配角心聲》係臺灣歌手黃品源發行嘅專輯，喺1990年4月14號發行。

簡介
呢張專輯收錄咗9首歌。
燈芯草

燈芯草（粵拼：dang1 sam1 cou5；學名：Juncus effusus）係燈芯草科燈芯草屬嘅長年生水生草本植物，喺全球嘅熱帶同亞熱帶地區都可以搵到。

樣
地下梗短。桿叢生直立，似圓筒，實心。

用途
植株可以做觀景植物同藥用，喺廣東珠三角地區，多數用嚟整冬瓜水。
燈蛾

燈蛾（粵拼：dang1 ngo4；學名：Apantesis phalerata）係飛蛾下嘅一個亞科。
燈蛾包括咗多個物種，最出名嘅係有啲物種識得自己射啲聲波出嚟打亂蝙蝠（蝙蝠成日獵食飛蛾）嘅超聲波定位系統，等啲蝙蝠難啲探測到佢哋嘅位置。
燈謎

燈謎係唐人燈籠下嘅謎語，解謎就叫估燈謎又叫猜燈謎。燈謎亦叫文虎。
一年有兩次估燈謎：元宵同中秋。
燈籠洲街市

燈籠洲街市係香港一個街市，喺香港島銅鑼灣渣甸街59號，1963年落成，由建築師黃祖棠畫則。因為之前嗰度係對住燈籠洲（奇力島），所以有呢個名。街市入面有156個劃妥界線嘅小攤位留俾持牌流動小販，另外有啲固定嘅就俾賣雞鴨肉類等，而出面都有唔少排檔圍住。

建築設計
考慮到通風同埋陽光會照射到室內，則師將唔同設計融入去燈籠洲街市嘅幾面外牆。好似對住渣甸坊嘅東面咁，因為怕太陽曬得太猛，就加咗網格形狀遮陽板；相反，為咗陽光照射到南北兩面，於是鏤空咗隔牆，還掂達到通風嘅作用。
同時間，幢嘢無咩花巧嘅裝飾，望落去簡約又實用，同當時工務局一系列嘅現代主義建築同出一轍。街市起好嗰陣仲係全港最高嘅街市。

現況
由於好多舖位都吉咗，食環署決定1樓攤檔搬嗮落地下繼續做生意，咁1樓喺2010年開始空置到而家，所以有人就提議變成熟食中心，或者低啲價錢租出去畀人創業。
燈罩

燈罩係裝喺電燈膽外面嘅遮檔物，罩住盞燈，令盞燈嘅光擴散，睇落更加柔和唔殘眼。
燈籠洲燈塔

燈籠洲燈塔，又叫汲星燈塔（英文：Tang Lung Chau Lighthouse），係香港燈塔，喺新界荃灣區燈籠洲汲水門航道旁邊，而家係香港法定古蹟。

史
燈籠洲燈塔喺1912年4月29號啟用，初初用人手操作，有燈塔管理員看守。燈塔大概喺1980年代改做自動操作，而家由海事處管理。2000年12月29號，康樂及文化事務署屬下嘅古物古蹟辦事處宣佈將燈籠洲燈塔評為香港法定古蹟，同期列入嘅重有橫瀾燈塔。

特色
燈籠洲燈塔係香港重存在嘅五座戰前起嘅燈塔之一。燈塔用鋼鑄骨架建做，塔高11.8米，塔頂係白色。佢嘅照明儀器同鋼鑄骨架，都係由英國製造。燈塔旁邊有一座用磚砌嘅建築，係以前燈塔管理員嘅居所。建築裏面設有睡房、廚房、廁所同儲物室。食水係靠屋頂所收集嘅雨水引入地下嘅儲水箱備用。
燉冬菇

，係指喺公司或者其他機構組織入面，打工仔嘅職位畀人強制性降低，有時連人工都扣埋。而畀人燉冬菇嘅原因可能因為遲到得太多，做錯嘢或者違反咗某啲規定等等。喺某啲情況之下，如果打工仔嘅工作表現唔好或者公司面臨緊財務危機，噉嗰個人就有機會畀人燉冬菇。
至於點解叫燉冬菇，係因為以前香港差人嘅軍帽就好似一隻冬菇，以往當差，由軍裝調去便衣就係一種「升調」，意味住做得出色。如果便裝犯錯，就會畀人「下調」再着返軍裝，即係又要戴返嗰頂似冬菇嘅軍帽，所以俗稱「燉冬菇」。
泰來

係中華人民共和國黑龍江齊齊哈爾下屬嘅一個縣。縣人民政府喺泰來鎮。
1999年，有322562人喺泰來。
泰亞利·亨利

泰亞利·亨利（Thierry Daniel Henry，1977年8月17號—），係前法國足球員，打前鋒。

生平
泰亞利亨利以前出身喺法國球會摩納哥，早響1998年FIFA世界盃佢就跟隨法國國家隊贏得冠軍，響世界盃佢重入咗三球。之但係佢當時人氣麻麻，尤其係響1999年轉會意大利祖雲達斯後，佢一直受傷患等因素影響，狀態非常之差。適逢阿仙奴斟介佢，泰亞利亨利只打咗祖雲達斯半年，就諗都唔諗應承加盟阿仙奴。
響阿仙奴佢係超級大前鋒，係當年全世界最勁前鋒之一。佢幾乎年年都贏得英超神射手，有兩屆英超冠軍都係阿仙奴贏得：2001-02年嗰屆佢輕易砌低幾乎年年贏冠軍嘅曼聯、2003-04年嗰屆更係全季38場保持不敗。2006年FIFA世界盃佢響決賽週射入三球，連同1998年嗰屆，佢響世界盃已經係法國入球最多嘅球員。佢重幾乎年年都得到歐洲足球先生提名，金靴獎亦都有佢份。
泰亞利亨利喺2007年轉會巴塞隆拿，但喺2008年佢得唔到歐洲足球先生選舉提名，係自1999年以嚟首次。不過佢係2009年帶領巴塞隆拿做「六冠王」嘅功臣之一。
2009年11月18號，法國同愛爾蘭打2010年FIFA世界盃外圍賽附加賽次回合加時，泰亞利亨利用手控波然後傳畀加拿斯射入，令法國出線世界盃決賽週，令愛爾蘭極之不滿，但國際足協冇罰到法國同埋泰亞利亨利。之後佢跟住法國去南非打2010年世界盃，但球隊喺分組賽期間鬧兵變，最終喺小組包尾出局。事後佢宣佈退出法國國家隊。
亨利喺2010年世界盃之後轉投美國職業足球大聯盟嘅紐約紅牛，到2014年掛靴。
2024年，佢以主教練身份，帶領法國U23足球代表隊角逐2024年巴黎奧運會嘅男子足球比賽。
泰亞高·艾簡達拉

泰亞高·艾簡達拉（西班牙文：Thiago Alcântara，1991年4月11號—）係一個西班牙足球員，效力德國甲組足球聯賽球隊拜仁慕尼黑，主要司職進攻中場。
泰亨

泰亨（Tai Hang），舊名泰坑、太坑、叉坑同蔡坑（Tsoi  Hang，Ts'ói Háng），係香港一地，亦係一鄉，喺大窩，夾喺林村、大埔同粉嶺之間。泰亨鄉舊稱蔡坑鄉村，係村盟，歸雙魚約。
蔡坑鄉有村青磚圍、新圍、老村、灰沙圍、大窩同九龍坑。
泰京銀行

泰京銀行，又叫鷹泰銀行，係泰國一間銀行，1966年創立，總部喺曼谷。銀行由泰國財政部開，係泰國中央銀行旗下嘅銀行。
泰來電腦

泰來電腦（Tiny Computers）係一間已經結業嘅英國電腦生產商，除咗英國之外，曾經喺香港、台灣、中國等地方設立過連鎖店。但喺2002年1月，由於連續虧蝕而進入破產管理程序，之後被對手Granville Technology Group收購，但泰來嘅品牌一直用到2005年。
泰亞尼

泰亞尼（粵拼：taai3 aa3 nei4，英文：Kieran Tierney，1997年6月5號—）係蘇格蘭一個足球員，司職左後衛，效力緊英超球會阿仙奴。
獨立進行曲

《獨立進行曲》（土耳其文：İstiklâl Marşı）係土耳其嘅國歌，1921年開始用。
獨立電視台公司

獨立電視台公司（英語：ITV plc ）係一家總部位於英國英格蘭倫敦嘅媒體業公眾有限公司。 獨立電視台公司擁有13家區域性獨立電視特許經營權持有者（英國全國共有15家）。 呢啲業者組建成獨立電視台（ ITV ），都係英國最歷史最耐同規模最大嘅商業電視台。
2004年，格拉納達(Granada plc)和卡爾頓通訊(Carlton Communications)合併，使得英格蘭和威爾斯的全部ITV特許經營權(喺2001年前收購11個ITV特許經營權，2011年收購海峽電視同2016年收購阿爾斯特電視)屬於同一間公司。
獨花報春屬

獨花報春屬（學名：Omphalogramma）係杜鵑花目報春花科嘅一個屬。
獨立電影

獨立電影係指各種唔係由主要電影公司製作嘅劇情電影，特色係製作人手少、預算低，同埋上畫嘅規模通常都比較細。獨立電影嘅題材好廣泛，會包括一啲主流電影唔會掂嘅題材同藝術風格。
獨舞

獨舞（英文：solo dance，粵拼：sou1 lou4）係指由一個人獨力跳舞，相對於（例如）一對拍檔合作一齊跳嘅拍檔舞。
獨腳戲

獨腳戲（英文Monodrama；德文Solospiel，即係solo play一人戲），又叫獨角戲，係種戲一個人演晒，即係只有一個演員或者歌手做戲，通常得一個腳色。

引伸
指一件事，由頭到尾都係自話自說。
獨立遊戲

獨立遊戲（英文：independent game，或者 indie game）指喺冇發行商財政支援下製作嘅遊戲，好多時會比較大膽創新。獨立遊戲係喺21世紀開始興起嘅新力量，噉係因為互聯網嘅盛行令賣電子遊戲變得容易，再加上Unity等遊戲開發工具嘅出現令就算唔係專修電腦科學嘅人都有機會學整電子遊戲。
沒有共產黨就沒有新中國

《沒有共產黨就沒有新中國》係一首中共黨員曹火星響1943年作嘅歌。原本叫「沒有共產黨就沒有中國」，傳聞話係毛澤東修改過，加咗隻「新」字。

背景
蔣中正本書《中國之命運》響1943年3月10號出版，入面有句「沒有國民黨，就沒有中國」。中國共產黨響同年8月25號喺《解放日報》發表題為〈沒有共產黨，就沒有中國〉嘅社論，批判呢本書，結尾話：「如果今日的中國，沒有中國共產黨，那就是沒有了中國」。嗰陣19歲嘅中共黨員曹火星就作咗歌詞「沒有共產黨就沒有中國」。後來毛澤東建議加隻「新」字，因為「沒有中國共產黨的時候，中國依然是存在的」。
沒有暴徒，祇有暴政

2019年7月1號佔領立法會嗰陣嘅「沒有暴徒，祇有暴政」標語。
「沒有暴徒，祇有暴政」（英文：There are no rioters, there's only tyrannical regime），係2019年香港反修例運動入面其中一句常用抗議口號，呼應運動入面要求收回對各個抗議活動嘅「暴動」定性嘅訴求。
呢句口號初頭叫「沒有暴動，祇有暴政」。事緣2019年6月12號反送中包圍立法會嗰陣，示威者佔領金鐘嗰頭嘅馬路，之後畀警方放催淚彈驅散，而警方曾經話過呢單嘢係「暴動」，所以喺6月16號譴責鎮壓撤回惡法大遊行入面，示威者開始嗌「沒有暴動，祇有暴政」嘅口號。7月1號佔領立法會嗰陣，示威者喺立法會會議廳高舉「沒有暴徒，祇有暴政」標語，「沒有暴徒」就逐漸取代咗「沒有暴動」嘅叫法。
沒女神探

《沒女神探》（英文：Love Detective）係2015年上畫嘅港產片，由王菀之、周柏豪、蔣志光、連詩雅、莊思敏、陳嘉寶、林盛斌、鄭敬基、李靜儀、張建聲主演，黃柏基執導。